
Parlamentul  României

Camera  Deputaţilor
Comisia pentru Sănătate şi Familie
            Nr. 28/ 384 / 23 septembrie 2005

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind ratificarea Convenţiei cadru pentru Controlul Tutunului, adoptată la Geneva, Elveţia, la 21 mai 2003 ( PLX 354/2005 ) , trimisă comisiei  spre examinare,  în fond,  în procedură obişnuită, cu adresa nr.PLX  354 din 6 septembrie  2005, Camera Deputaţilor fiind  prima Cameră sesizată.


La întocmirea raportului, comisia a avut în vedere avizele Comisiei pentru politică externă nr.PLX 354/16.09.2005, Comisiei juridice, de disciplină şi imunităţi nr.PLX 354/16.09.2005, precum şi avizul Consiliului Legislativ nr.976/18.07.2005.


În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

p.PREŞEDINTE,

DEP.DR.OVIDIU BRÎNZAN

Parlamentul  României

Camera  Deputaţilor
Comisia pentru Sănătate şi Familie
              Nr. 28/384/ 23 septembrie 2005 

R A P O R T

asupra proiectului de Lege privind ratificarea Convenţiei cadru pentru Controlul Tutunului, adoptată la Geneva, Elveţia, la 21 mai 2003

 ( PLX 354/2005 )
1. Cu adresa nr.PLX 354 din 6 septembrie 2005, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind ratificarea Convenţiei cadru pentru Controlul Tutunului, adoptată la Geneva, Elveţia, la 21 mai 2003 ( PLX 354/2005 ).
La întocmirea raportului, comisia a avut în vedere avizele Comisiei pentru politică externă nr.PLX 354/16.09.2005, Comisiei juridice, de disciplină şi imunităţi nr.PLX 354/16.09.2005, precum şi avizul Consiliului Legislativ nr.976/18.07.2005.

Proiectul de lege cuprinde prevederi privind stabilirea normelor care vizează reducerea efectelor nocive ale tutunului asupra sănătăţii. În luna mai 2003, în cadrul celei de a 56-a Adunări Mondiale a Sănătăţii a fost adoptat primul tratat internaţional pentru controlul tutunului din lume, Convenţia Cadru pentru Controlul Tutunului, România votând în favoarea acestuia.
Având în vedere că România, prin reprezentanţii ei şi-a exprimat constant poziţia favorabilă adoptării acestui tratat ale cărui prevederi sunt, în parte, deja incluse în legislaţia din ţara noastră, comisia propune Plenului Camerei Deputaţilor spre dezbatere şi aprobare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 23.09.2005 din totalul de 17 membri, au fost prezenţi 16 deputaţi.

Raportul comisiei a fost adoptat în unanimitate.

4. Potrivit art.75 din Constituţia României, republicată şi art.86 alin.(2) din Regulamentul Camerei Deputaţilor, Camera Deputaţilor este prima Cameră sesizată.
În urma dezbaterii, Comisia pentru sănătate şi familie propune Plenului  Camerei Deputaţilor admiterea fără modificări a  proiectului de Lege privind ratificarea Convenţiei cadru pentru Controlul Tutunului, adoptată la Geneva, Elveţia, la 21 mai 2003 ( PLX 354/2005 ).

p.PREŞEDINTE,

DEP.DR.OVIDIU BRÎNZAN

